V&A | Dr Swart Ortodontiese Praktyk
Wat is ortodonsie? ▼
Ortodonsie is die vertakking van tandheelkunde wat spesialiseer in die diagnose en voorkoming en behandeling van dentale en gesigs onreëlmatighede. Die tegniese benaming vir hierdie probleme is 'n wansluiting wat letterlik beteken dat die pasiënt 'n foutiewe byt het.
Ortodonsie behandeling behels die ontwerp en die gebruik van korrektiewe toestelle om die tande en die kakebene mooi te belyn.
Wat is 'n ortodontis? ▼
'n Ortodontis is 'n tandheelkundige spesialis wat 'n 4-jaar voltydse nagraadse kursus by 'n tandheelkundige skool voltooi het, waar spesiale vaardighede aangeleer is om tandbeweging te fasiliteer en gesigsgroei en gesigsontwikkeling te beheer.
Wat is die moontlike voordele van ortodonsie? ▼
'n Meer aantreklike glimlag.
Beter funksie van die tande.
Verhoogde vermoë om die tande skoon te hou
Verminder slytasie van die tande.
Beter langtermyn gesondheid van die tande en tandvleis.
Beweeg die permanente tande in 'n meer gunstige posisie.
Verminder die risiko van besering aan voortande wat te ver vorentoe geposisioneer is.
Help om ander tandheelkundige prosedures te vergemaklik.
Wat is die vroeë waarskuwingstekens wat vir 'n mens die aanduiding gee dat dit tyd is om 'n ortodonsie evaluasie te doen? ▼
•	Vroeë of laat verlies van babatande.
•	Probleme tydens kou van voedsel.
•	Gereelde mondasemhaling.
•	Vinger/duimsuig of enige ander gewoontes in die mond gebied.
•	Verplaasde tande of uitgeblokte tande.
•	Wanposisie van die bo- of onder kaak.
•	Klapgeluide of pyn by die kaakgewrig tydens kou en spraak.
•	Probleme met spraak.
•	Raakbyt van die wange of tande wat in die verhemelte raak byt.
•	Tande wat te ver vooruit staan.
•	Tande wat op 'n abnormale wyse op mekaar pas of wat glad nie op mekaar pas nie.
•	Gesigswanbalans of assimetrie.
•	Knersing of klemming van tande.
Hoe werk ortodonsie behandeling? ▼
Tydens 'n bandering word aanhegtings op die tande geplaas en 'n bogie word in die aanhegtings ingebind. Die bogie het 'n spesifieke kurwe en "geheue". As die boogdraad ingebind word, neig die boog om terug te verander na sy oorspronklike vorm en ligte kragte word op die aanhegtings en dus die tande uitgeoefen en die tand word drie-dimensioneel beweeg na die meer ideale posisie.
Wat doen die rekkies wat aan die tande vasgehaak word? ▼
Die gebruik van rekkies dra ook by tot tandbeweging. Sommige aanhegtings het hakies waaraan die rekkies, volgens die ortodontis se aanwysings gehaak moet word. Hierdie rekkies oefen ook ligte kragte uit en bevorder tandbeweging. Dit is baie belangrik om die rekkies 24 uur per dag te gebruik en ook om hulle elke 24 uur te ruil, sodat 'n ligte, konstante krag die tande na 'n optimale posisie kan beweeg. Rekkies word slegs verwyder tydens groot maaltye en met tandeborsel sessies.
Op watter ouderdom behoort ortodonsie behandeling plaas te vind? ▼
Ortodonsie behandeling kan op enige ouderdom 'n aanvang neem. Sekere ortodonsie probleme is makliker om te korrigeer wanneer hulle vroeg opgespoor word en ook makliker om te behandel voordat die groei van die kakebene gestaak het. Vroeë behandeling beteken somtyds dat die pasiënt chirurgie kan vermy en ernstige komplikasies kan voorkom word. Die Suid-Afrikaanse Vereniging van Ortodontiste, beveel aan dat elke kind 'n ortodontis moet besoek teen die ouderdom van 7 jaar vir vroeë opsporing van ortodontiese probleme wat waargeneem kan word en wat behandel kan word. Somtyds word hierdie probleme ook waargeneem deur die ouers self, die pasiënt se algemene tandarts of selfs die geneesheer.
Wat is fase I en fase II behandeling? ▼
Fase I (vroeë) behandeling, indien dit benodig word, vind gewoonlik plaas by kinders tussen die ouderdom van 7 – 10 jaar. Fase I behandeling duur gewoonlik vir 'n periode van 12-15 maande. Die primêre doel van fase I behandeling is om betekenisvolle probleme wat later meer ernstig kan word, te vermy en om die selfbeeld van die pasiënt te verbeter. Die periode wat volg na die fase I behandeling word gewoonlik 'n rus periode genoem waartydens groei en ontwikkeling van die tande en die verdere erupsie van tande deeglik gemonitor kan word. Gedurende hierdie periode word ouers en pasiënte gewoonlik ingelig oor toekomstige behandelings aanbevelings.
Fase II behandeling, wat gewoonlik 'n volledige bandering insluit begin dikwels op die ouderdom van 12-13 jaar om die gebit finaal in 'n ideale posisie te belyn.
Kan 'n volwasse pasiënt voordeel trek uit ortodonsie behandeling? ▼
Ortodonsie behandeling kan suksesvol wees op enige ouderdom. Elke persoon wil graag 'n pragtige en gesonde glimlag hê. 30% van ons pasiënte vandag is volwasse pasiënte.
Hoe lank duur ortodonsie behandeling? ▼
Behandelingstyd varieer van geval-tot-geval, maar 'n gemiddelde tyd sal wees van 18-30 maande. Die werklike behandelingstyd kan beïnvloed word deur die tempo van groei van 'n pasiënt en ook die ernstigheidsgraad van die wansluiting wat gekorrigeer moet word. Behandeling is natuurlik ook baie afhanklik van pasiënt samewerking. Goeie handhawing van mondhigiëne en ook die gereelde nakoming van afsprake, is belangrike aspekte wat die behandelingstyd kan beïnvloed.
Sal ortodonsie behandeling inmeng met jou sport? ▼
Nee. Dit word egter aanbeveel dat pasiënte hulle tande moet beskerm, deur 'n mondskerm te gebruik wanneer hulle aan sport aktiwiteite deelneem. Mondskerms is relatief goedkoop en gemaklik en kan ook in 'n wye verskeidenheid van kleure vervaardig word./showhide]
Kan ek 'n musiek instrument bespeel tydens ortodonsie behandeling? ▼
Met oefening en 'n periode van aanpassing meng die bandering gewoonlik nie in met die speel van wind of koper instrumente nie./showhide]
Is ortodonsie behandeling pynlik? ▼
SSekere ortodonsie apparate byvoorbeeld vaste bandering, kan daartoe lei dat daar 'n inisiële periode van ongemak is van 2 – 7 dae. Dit is nie iets wat aanhoudend seer maak nie en verdwyn later, maar dit kan wees dat die tande meer gevoelig is byvoorbeeld wanneer jy kos eet gedurende die eerste week.
Sal ek ekstraksie van tande benodig? ▼
Vooruitgang in moderne ortodonsie het die verwydering van tande tot 'n baie groot mate geëlimineer. Dit is ook ons doelwit om so ver as moontlik enige ekstraksies van permanente tande te vermy. Dit moet genoem word dat daar wel sekere gevalle is waar tandekstraksies benodig word. Hierdie gevalle is gewoonlik pasiënte met baie groot midlyn verskuiwing en ook pasiënte wat vol profiele het en hulle profiel effens wil afplat. Ekstraksie van die tande is gewoonlik 'n laaste uitweg en is dit ons wens om tande so ver as moontlik te behou.
Moet ek steeds my tandarts of mondhigiënis besoek terwyl ek ortodonsie behandeling ontvang? ▼
Ja. U moet asseblief voortgaan om u algemene tandarts elke 6 maande te besoek vir nasien besoeke en om seker te maak dat daar nie beginnende karieuse letsels ontwikkel nie. Dit word ook aanbeveel dat u die mondhigiëne of tandarts moet gaan sien vir deeglike skalering en polering van die tande om seker te maak dat alle harde ou plaak en kalksteen verwyder kan word.
Kan ek my afsprake na skool skeduleer? ▼
Ons werk baie hard daaraan om pasiënte en hulle ouers se besige lewens te akkommodeer. Soms is dit ongelukkig nodig om 'n lang afspraak tydens skoolure te skeduleer. Deur vroegtydig met ontvangs te reël, word meeste versoeke betreffende tyd en datum van afsprake wel geakkommoddeer.
Is ortodonsie korreksie permanent? ▼
Tande het 'n neiging om na behandeling posisie te kan verander. Retensie toestelle word op die tande geplaas aan die einde van die behandeling om hulle in die korrekte posisie te behou. Die gebruik van retensie toestelle soos voorgeskryf deur die ortodontis, is 'n baie belangrike deel van ortodonsie behandeling en beveel ons aan dat dit langtermyn gedoen word. Meer dikwels word permanente retensie toestelle deesdae gebruik wat aan die agterkant van die tande geplaas word en wat nie sigbaar is nie.
Sal dit nog steeds moontlik wees om goeie mondhigiëne te handhaaf terwyl ek my bandering het? ▼
Om tande plaakvry te hou gedurende die behandeling is een van die belangrikste aspekte van ortodonsie behandeling. Plaak opeenhoping rondom die aanhegting sal uiteindelik lei tot demineralisasie op die tand oppervlaktes met ontkalkings vlekke (wit merke) wat sal ontwikkel. Hierdie wit merke is dan die voorloper van tandverrotting. Plaak veroorsaak ook infeksie van die tandvleis met gevolglike rooiheid, swelling en bloeding.
In ons praktyk volg ons 'n baie streng mondhigiëne plan wat relatief maklik is vir die pasiënt om uit te voer indien die pasient die stappe sal volg soos wat ons dit voorskryf. Ons maak gebruik van baie oulike, visiuele demonstrasies wat mooi illustreer en aantoon hoe goeie mondhigiëne gehandhaaf moet word.
Is dit noodsaaklik om 'n verwysing van my tandarts te hê om 'n konsultasie by die ortodontis te reël? ▼
Nee. U kan ons direk kontak en 'n afspraak reël soos wat dit u persoonlike behoeftes pas. Die meeste van ons pasiënte word egter deur hulle algemene tandarts na ons verwys, maar daar is 'n groot groep pasiënte wat die eerste afsprake by ons reël sonder die verwysing van 'n tandarts.
Is daar 'n betalingsplan beskikbaar? ▼
Ons bied 'n wye reeks van betalingsopsies aan ons pasiënte. Ons streef daarna om aan u persoonlike behoeftes te voldoen en indien u aan 'n mediese fonds behoort, verskaf ons aan u detail inligting in verband met die bydrae wat u mediese fonds tot so 'n behandeling sal lewer. Dit is egter belangrik dat as daar finaal op 'n behandelingsplan besluit is, dat die verwagte paaiemente gedoen sal word in ooreenstemming met die plan, sodat die behandeling nie onnodig onderbreek sal word.